Flagene vil vejre i blæsten onsdag, for kold luft strømmer ned over landet fra nordvest. Onsdag åbner Danmark op med nye muligheder, blandt andet for udeservering på restauranter og caféer. Det bliver dog slet ikke det vejr, som vi har set de seneste par dage. Temperaturen bliver markant lavere, og så tager vinden til fra nordvest. Her fra morgenstunden ligger temperaturen på 4-7 grader, så ingen morgenfrost. Der er en del skyer over landet i forbindelse med fronten, men stort set ingen regn. Der er en meget lille risiko for et par dryp, når koldfronten passerer, men det bliver meget lokalt. Til eftermiddag har koldfronten passeret landet, og der kommer en del sol, men også drivende skyer. Temperaturen topper på 9-11 grader, lokalt måske 12 grader. Det vil dog føles koldere, da vinden er kraftig fra nordvest, og der vil komme kraftige vindstød. I den nordvestlige del af Jylland vil vinden nå 17-18 meter i sekundet med vindstød af stormende kuling. Blæsten fortsætter også ind i torsdagsdøgnet, som bliver meget blæsende, men også stort set tørt og med en del sol.
Det bliver stort set tørvejr onsdag og efterhånden solrigt.